钦定古今图书集成/明伦汇编/官常典/第370卷 > 隋
## 钦定古今图书集成/明伦汇编/官常典/第370卷 > 隋

隋仍设太常寺卿，以率其属。

按《隋书百官志》，“高祖既受命，改周之六官。其所制名，
多依前代之法。置太常寺，太常寺置卿、少卿各一人，
丞二人，主簿、录事各二人。又有博士四人，协律郎二
人，奉礼郎十六人。统郊社、太庙、诸陵太祝、衣冠、太乐、
清商、鼓吹、太医、太卜、廪牺等署，各置令并一人。太乐、
太医则各加至二人，丞各一人。郊社太乐、鼓吹则各
置二人。”郊社署，又有典瑞四人。太祝署，有太祝二人。
太乐署、清商署，各有乐师员，太乐八人，清商二人。鼓
吹署，有哄师二人。太医署，有主药二人、医师二百人、
药园师二人、医博士二人、助教二人、按摩博士二人、
祝禁博士二人等员。太卜署，有卜师二十人、相师十
人，男觋十六人，女觋八人，太卜博士、“助教各二人，相
博士、助教各一人。”等员：“太常卿为正三品，太常少
卿为正四品，太常丞为从六品，太常博士为从七品；
郊社、太庙、太祝、太乐、鼓吹署令为正八品，衣冠署令
为从八品上阶；诸陵太卜、清商、廪牺署令为从八品；
郊社、太庙、太祝、太乐、鼓吹署丞为正九品，衣冠署丞
为从九品上阶；诸陵太卜，清商，廪牺署丞，诸乐师，为
从九品。”

### 文帝开皇三年废卫尉入太常尚书省废鸿胪亦入太常

按《隋书高祖本纪》不载。按《百官志》云云。

开皇九年，诏“于太常置清商署。”

按《隋书高祖本纪》不载。按《音乐志》，“开皇九年平陈，
获宋齐旧乐，诏于太常置清商署以管之。求陈太乐
令蔡子元、于普明等，复居其职。”

### 炀帝大业三年太常寺置二少卿更定卿以下官品诸署亦各有废置

按《隋书炀帝本纪》，不载。按《百官志》：“炀帝即位三年
定令，光禄已下八寺卿皆降为从三品。少卿各加置二人，为从四品。诸寺上署令并增为正六品，中署令
为从六品，下署令为正七品。始开皇中，署司唯典掌
受纳。至是署令为判首，取二卿判丞惟知勾检。令阙
丞判，太常寺罢太祝署，而留太祝员八人，属寺。后
增为”十人，奉礼减置六人。太庙署又置阴室丞，守视
阴室。改乐师为乐正，置十人。太卜又省博士员，置太
卜卜正二十人，以掌其事。太医又置医监五人，正十
人。罢衣冠、清商二署。〈汲古阁作医监五十人无正十人〉
大业五年，增太常寺丞为从五品。

按《隋书炀帝本纪》不载。按《百官志》，五年，光禄已下
八寺丞。并增为从五品。